cyanic-selkie/wikianc huggingface dataset:
อีดี อามิน
พฤติกรรมที่เอาแน่เอานอนไม่ได้และอามินในสายตาสื่อ
มีข่าวลือหรือและเรื่องโกหกเกี่ยวกับอามิน เช่นมีเรื่องที่เชื่อกันแพร่หลายว่าเขาเป็นพวกที่ชอบกินเนื้อมนุษย์ บ้างก็มีข่าวลือที่ไม่มีแหล่งที่มาว่าเขาฉีกร่างของภรรยาคนหนึ่งซึ่งเป็นข่าวลือที่ถูกแพร่ขยายและโด่งดังโดยภาพยนตร์ Rise and Fall of Idi Amin ในปี พ.ศ. 2524 และในปี พ.ศ. 2549 ภาพยนตร์เรื่อง The Last King of Scotland ก็ได้พาดพิงถึงเรื่องนี้เช่นกัน
ในช่วงที่อามินเรืองอำนาจ สื่อนอกประเทศยูกันดามักวาดภาพของเขาให้มีรูปร่างตลก พ.ศ. 2520 นิตยสารไทม์ได้วิเคราะห์เรื่องของอามินในหัวข้อ "ฆาตกรและตัวตลก, ตลกหยาบช้าผู้กล้าและมีเคร่งต่อท่าทางอันจองหอง" บทความมุ่งเน้นไปที่เรื่องนิสัยชอบละเมิดและการยกระดับอัจฉริยภาพของอามิน บ่อยครั้งสื่อต่างชาติออกมาตำหนิการกลบเกลื่อนและแก้ตัวในพฤติกรรมที่ชอบสังหารผู้คนของตน นักวิจารณ์บางกลุ่มแนะนำให้อามินบ่มเพาะตนเองใหม่เพราะสื่อต่างชาติต่างมองการปกครองของอามินเป็นตลกร้ายไปเสียแล้ว
สงครามยูกันดา-แทนซาเนีย
สงครามยูกันดา-แทนซาเนีย (ในยูกันดาถูกอ้างถึงในชื่อสงครามปลดแอก) เป็นสงครามระหว่างประเทศยูกันดาและประเทศแทนซาเนีบระหว่างปี พ.ศ. 2521–2522 กองทหารบางส่วนของอามินมาจากกองทหารของมูอัมมาร์ อัล-กัดดาฟี ผู้นำลิเบีย สงครามนี้นำไปสู่การล้มล้างระบอบการปกครองของอีดี อามิน
สาเหตุการเกิดสงคราม
ความสัมพันธ์ระหว่างประเทศยูกันดากับแทนซาเนียกระท่อนกระแท่นมานานหลายปีก่อนเกิดสงคราม หลังการยึดอำนาจของอามินในปี พ.ศ. 2514 ผู้นำแทนซาเนียจูเลียส ไนเรอร์เสนอให้มิลตัน โอโบเตลี้ภัยมาที่ประเทศของตน โอโบเตและผู้ลี้ภัยอีก 20,000 คนตอบตกลง ในปีถัดมากลุ่มของผู้ลี้ภัยเข้าบุกยูกันดาเพื่อทำการปลดอามินออกจากตำแหน่งแต่ไม่สำเร็จ อามินตำหนิไนเรอร์ที่คิดเป็นศัตรูของเขา ความสัมพันธ์ของทั้งสองประเทศเข้าสู่สถานการณ์ตึงเครียดหลายปี
ต้นเดือนตุลาคม พ.ศ. 2521 มีกองกำลังทหารเข้าซุ่มโจมตีอามิน ณ ที่ทำการประธานาธิบดีในกรุงกัมปาลา แต่อามินและครอบครัวหลบหนีออกมาได้ทางเฮลิคอปเตอร์ เหตุการณ์แบบนี้เริ่มเกิดขึ้นอยู่บ่อนครั้งเมื่อคนใกล้ชิดของอามินแสดงอาการหวั่นกลัว เขาต้องเผชิญกับความแตกแยกภายในประเทศยูกันดามากขึ้น เมื่อมุสตาฟา อดริซี รองประธานาธิบดีของอามินได้รับบาดเจ็บจากอุบัติเหตุทางรถยนต์ที่มีพิรุธว่ามีผู้บงการอยู่เบื้องหลัง กองทหารที่อารักขาอดริซี (และทหารอื่นที่ไม่พอใจต่อเหตุการณ์ที่เกิดขึ้น) ทำการขัดขืนต่อคำสั่งทางทหาร อามินได้ส่งกองพันราชสีห์ (Simba) ที่คัดสรรมาเพื่อปราบปรามกลุ่มทหารกบฏที่ทำการขัดขืน กลุ่มกบฏบางส่วนข้ามไปยังชายแดนของประเทศแทนซาเนีย กลุ่มกบฏตั้งฐานต่อต้านกองทัพของอามินในประเทศแทนซาเนีย
สงคราม
ไนเรอร์ระดมพลกองทัพประชาชนแทนซาเนีย (Tanzania People's Defence Force) และทำการโต้กลับกองทัพของอามิน ในอีก 2-3 สัปดาห์ต่อมากองทัพแทนซาเนียมีสมาชิกมากมายอาทิตำรวจ, ราชทัณฑ์, ข้าราชการและกองทหารอาสาสมัคร แทนซาเนียรับกลุ่มต่อต้านอามินมากมายที่ถูกเนรเทศ รวมตัวเป็นกองทัพปลดแอกแห่งชาติยูกันดา (Uganda National Liberation Army : UNLA) ที่ประกอบไปด้วยกองทหารกิโกซี มาลุม (เป็นภาษาสวาฮีลีแปลว่ากองกำลังพิเศษ) นำโดยติโต โอเกลโลและเดวิด โอยิเต-โอจ็อก, กลุ่มแนวหน้าพาชาติพ้นภัย (Front for National Salvation : FRONASA) นำโดยโยเวลี มุเซเวนี และกลุ่มคุ้มครองการเคลื่อนไหวของยูกันดานำโดยอเกน่า พี'โอจ็อก, วิลเลียม โอมาเรียและอเตเกอร์ อีจาลู
กองทัพแทนซาเนียได้นำเครื่องยิงจรวดคัทยูชา (Katyucha Rocket Launcher) ของรัสเซีย (ในยูกันดาเรียกว่า saba saba) มาใช้ในการยิงเป้าหมายภายในประเทศยูกันดา จนทำให้กองทัพของยูกันดาต้องถอยไปตั้งหลักกันใหม่ มูอัมมาร์ อัล-กัดดาฟี ผู้นำลิเบียจัดส่งกองทหาร 2,500 นายให้แก่อามิน พร้อมรถถัง T-54, รถถัง T-55, รถลำเลียงพลหุ้มเกราะ BTR APCs, เครื่องยิงจรวด BM-21 Katyusha MRLs, เหล่าทหารปืนใหญ่, เครื่องบินรบ MiG-21s และเครื่องบินทิ้งระเบิด Tu-22 อย่างไรก็ตามลิเบียก็ได้รับรายงานจากทางแนวหน้าว่าลับหลังลิเบีย กองทัพยูกันดาได้ใช้รถถังที่ได้มาขนทรัพย์สมบัติที่ปล้นมาได้จากศัตรู
กองพันทหารของลิเบียเป็นการผสมรวมกันของกองทัพลิเบีย, ประชาชนอาสาสมัคร และกองทหารอาหรับ หน่วยย่อยซาฮาราน-แอฟริกัน กองพันนี้ถึงส่งมาปฏิบัติภารกิจนอกประเทศ
แทนซาเนียได้ร่วมกับกลุ่ม UNLA เคลื่อนที่ไปยังตอนเหนือของกรุงกัมปาลา แต่ต้องล่าช้าด้วยหนองบึงที่ลึกทางเหนือของเมืองลุกายาเป็นอุปสรรค ทางแทนซาเนียจึงตัดสินใจส่งทหาร 201 หมู่ข้ามถนนที่จองไว้เหนือหนองดังกล่าวตราบที่ถนนยังใช้งานได้อยู่ ทหารอีก 208 หมู่เดินตามริมตลิ่งด้านตะวันตกของหนองน้ำลึกในกรณีที่ถนนที่จองไว้เหนือบึงแออัดหรือถูกทำลาย แทนซาเนียมีแผนที่จะเข้าตีกองพันทหารของลิเบียเพื่อยึดเอารถถัง T-55 12 คัน, รถลำเลียงพลหุ้มเกราะ APCs 12 คันและเครื่องยิงจรวด BM-21 MRLs มีเจตนาที่จะขยายกำลังถึงเมืองมาซากา แต่เกิดการปะทะกันที่เมืองลุกายาในวันที่ 10 มีนาคม แทนซาเนียส่งกองทหาร 201 หมู่ถอยกลับในช่วงชุลมุนอย่างทุลักทุเล อย่างไรก็ตามแทนซาเนียได้ทำการตีโต้ในคืนวันที่ 11–12 มีนาคมจาก 2 ทิศทาง ดังนี้ ทหาร 201 หมู่ที่จัดทัพใหม่เข้าตีทางทิศใต้ อีก 208 หมู่เข้าตีทางตะวันตกเฉียงเหนื แทนซาเนียพิชิตชัยชนะ กองทัพใหญ่จากลิเบียที่ส่วนใหญ่เป็นทหารอาสาสมัครแตกและถอยหนีอย่างรวดเร็ว มีรายงานว่ามีชาวลิเบียเสียชีวิตมากกว่า 200 คนและอีก 200 คนเป็นพันธมิตรทหารยูกันดา
รัฐบาลแทนซาเนียได้แจกจ่ายเหรียญกล้าหาญ Nishani ya Vita โดยเหรียญจารึกคำว่า Vita-1978-1979 (ด้านบน) และ Tanzania (ด้านล่าง) ส่วนด้านหลังเป็นด้านเรียบ
การลี้ภัย
ภายหลังจากแพ้สงครามแล้ว อามินได้รับการช่วยเหลือจากมูอัมมาร์ อัล-กัดดาฟีให้ลี้ภัยมายังประเทศลิเบีย หลังกรุงกัมปาลาถูกยึดเมื่อวันที่ 11 เมษายน พ.ศ. 2522 ต่อมาอามินเดินทางต่อไปที่ประเทศซาอุดีอาระเบีย ที่ที่ราชวงศ์ซาอุจะจ่ายค่ากินอยู่ของอามินขณะลี้ภัยทางการเมือง อามินอาศัยอยู่ที่ชั้น 2 ของโรงแรมโนโวเทล ถนนปาเลสไตน์ กรุงเจดดะห์นานหลายปี ต่อมาในปี พ.ศ. 2523 ไบรอัน บาร์รอน หัวหน้าผู้สื่อข่าวแอฟริกาของ BBC ผู้รับผิดชอบข่าวสงครามอูกันดา-แทนซาเนีย ได้ตามหาตัวอามินจนเจอ และได้เป็นผู้สัมภาษณ์อามินเป็นคนแรกหลังลงจากอำนาจ
ถึงแก่อสัญกรรม
วันที่ 20 กรกฎาคม พ.ศ. 2546 มาดินา อามิน (ภรรยาของอามิน) รายงานว่าอามินอยู่ในอาการโคม่าและใกล้จะถึงแก่อสัญกรรมที่โรงพยาบาลเฉพาะทางกษัตริย์ไฟแซล (King Faisal Specialist Hospital) เมืองเจดดะห์ ประเทศซาอุดีอาระเบีย เธออ้อนวอนให้โยเวรี มุเซเวนี ประธานาธิบดีของยูกันดาอนุญาตให้อามินกลับมาสิ้นใจที่ประเทศบ้านเกิด มุเซเวนีตอบกลับไปว่า "คำตอบสำหรับบาปกรรมของเขาที่ได้กระทำไว้นั้นนำประเทศไปสู่ความล้าหลัง" อามินถึงแก่อสัญกรรมในวันที่ 16 สิงหาคม พ.ศ. 2546 ร่างของเขาถูกฝังที่ป่าช้ารูวาอิสในเมืองเจดดะห์
ครอบครัว
ด้วยประเพณีที่สามารถมีภรรยาได้หลายคน อีดี อามินแต่งงานอย่างน้อย 6 ครั้ง ภรรยา 3 คนหย่าร้าง ภรรยาคนแรกมัลยามูและเคย์ ภรรยาคนที่สองแต่งงานกับอามินในปี พ.ศ. 2509 แต่งงานกับนอราในปีถัดมาและแต่งงานกับมาดินา พ.ศ. 2515 ในวันที่ 26 มีนาคม พ.ศ. 2517 เขาประกาศทางวิทยุประเทศยูกันดาว่าได้ทำการหย่ากับมัลยามู, นอราและเคย์ ในเดือนเมษายนปีเดียวกัน มัลยามูถูกจับขังไว้ที่เมืองโตโรโร่ชายแดนติดกับประเทศเคนยา ในข้อหาพยายามปล้นกระชอนผ้าในเคนยา ภายหลังเธอย้ายไปอยู่ที่กรุงลอนดอน เคย์ อามินเสียชีวิตในวันที่ 13 สิงหาคม พ.ศ. 2517 ตามรายงานเธอเสียชีวิตเนื่องจากพยายามทำแท้งโดยนายแพทย์มบาลู มุกาซา คนรักของเธอ (เขาได้ฆ่าตัวตายในเวลาต่อมา) ร่างของเธอถูกพบในสภาพฉีกขาด ในเดือนสิงหาคม พ.ศ. 2518 ขณะที่องค์การเอกภาพแอฟริกา (Organisation of African Unity : OAU) จัดการประชุมกลุ่มผู้นำในกรุงกัมปาลา อามินได้แต่งงานกับซาราห์ เกียวลาบา คนรักของซาร่าห์ที่อยู่ด้วยกันก่อนที่ซาราห์จะพบกับอามินได้หายตัวไปและไม่สามารถติดต่อได้อีกเลย มีรายงานว่าในปี พ.ศ. 2546 อามินได้แต่งงานอีกครั้งก่อนที่จะเสียชีวิตเพียงไม่กี่เดือน
จากแหล่งข่าวที่ต่างกัน คาดว่าอามินมีบุตรและธิดารวม 35-40 คน กระทั่ง พ.ศ. 2546 ทาบาน อามิน ลูกชายคนโตของอามิน นำกลุ่ม West Nile Bank Front (WNBF) ก่อจลาจลต่อต้านรัฐบาลของโยเวลี มุเซเวนี พ.ศ. 2548 ได้รับนิรโทษกรรมจากมุเซเวนี ปีถัดมารั้งตำแหน่งเป็นสมาชิกขององค์กรรักษาความสงบภายในประเทศ ซึ่งเป็นองค์กรลับของรัฐบาลยูกันดา ลูกชายคนอื่นของอามินที่มีชื่อเสียงก็มีหัจญี อาลี อามิน ที่ลงสมัครเป็นประธานสภาเมืองนเจรู แต่ไม่ประสบความสำเร็จ ต้นปี พ.ศ. 2550 จาฟฟาร์ อามิน ออกมาตอบโต้ทีมงานของภาพยนตร์เรื่อง เผด็จการแผ่นดินเลือด จาฟฟาร์ อามิน กล่าวว่าเขาต้องเขียนหนังสือ เพื่อกอบกู้ชื่อเสียงของพ่อเขาคืน 3 สิงหาคม พ.ศ. 2550 ไฟแซล วานกิตา ลูกชายคนหนึ่งของอามินถูกจับกุมในคดีฆาตกรรมที่กรุงลอนดอน
ตำบลคณฑี
ตำบลคณฑี เป็นตำบลหนึ่งในอำเภอเมืองกำแพงเพชร จังหวัดกำแพงเพชร พื้นที่ตำบลอยู่ในเขตควบคุมดูแลขององค์การบริหารส่วนตำบลคณฑี ซึ่งเดิมมีฐานะเป็นสภาตำบลคณฑี ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 มีระยะห่างจากตัวเมืองกำแพงเพชรประมาณ 22 กิโลเมตร
อาณาเขต
ตำบลคณฑีมีที่ตั้งอยู่ทางทิศใต้ของอำเภอเมืองกำแพงเพชร จังหวัดกำแพงเพชร อยู่ห่างจากตัวเมืองกำแพงเพชรประมาณ 22 กิโลเมตร และห่างจากกรุงเทพมหานครประมาณ 332 กิโลเมตร มีเนื้อที่ประมาณ 93 ตารางกิโลเมตร หรือ 58,125 ไร่ ตำบลคณฑีมีอาณาเขตติดต่อกับตำบลข้างเคียง ดังนี้
หมู่บ้าน
พื้นที่ตำบลคณฑีมีประชากรทั้งหมด 9,533 คน โดยแบ่งเป็นประชากรชายทั้งหมด 4,703 คน และประชากรหญิงทั้งหมด 4,830 คน (เดือนธันวาคม 2564) แบ่งการปกครองออกเป็น 13 หมู่บ้าน ดังนี้
รักมันป่วย
รักมันป่วย หรือ รักมันป่วย (ซวยแล้วเราเข้ากันไม่ได้) เป็นภาพยนตร์แนวดราม่า รัก ตลก ของประเทศสหรัฐอเมริกา ออกฉายเมื่อ ค.ศ. 2017 กำกับโดย Michael Showalter และเขียนบทโดย Emily V. Gordon และ Kumail Nanjiani นำแสดงโดย Nanjiani เอง, Zoe Kazan, Holly Hunter, Ray Romano, Adeel Akhtar และ Anupam Kher เป็นเรื่องของคู่รักต่างวัฒนธรรมและความพยายามของทั้งสอง เรื่องนี้ดัดแปลงจากวามรักในชีวิตจริงระหว่าง Nanjiani และ Gordon
ภาพยนตร์เรื่องนี้ฉายรอบปฐมทัศน์ในเทศกาลภาพยนตร์ซันแดนซ์เมื่อ 20 กรกฎาคม 2017 จากนั้นจึงเริ่มออกฉายแบบจำกัดโรงตั้งแต่ 23 มิถุนายน 2017 โดย Amazon Studios และ Lionsgate ก่อนที่จะออกฉายทั่วไปตั้งแต่ 14 กรกฎาคม 2017 ทำรายได้ทั่วโลกกว่า 50 ล้านดอลลาร์สหรัฐจากทุนสร้าง 5 ล้านดอลลาร์สหรัฐ กลายเป็นภาพยนตร์อิสระที่ทำรายได้มากที่สุดเรื่องหนึ่งในปี 2017
เนื้อเรื่อง
Kumail อาศัยอยู่ในชิคาโก ทำงานขับอูเบอร์พร้อมๆ กับแสดงตลกแบบสแตนด์อัพคอเมดี้ในร้านอาหารตอนกลางคืน ครอบครัวของเขาเป็นผู้อพยพมุสลิมชาวปากีสถาน พ่อแม่ของเขากำลังพยายามหาหญิงชาวปากีสถานให้เขาแต่งงานแบบจับคู่ให้ ตามแบบแผนประเพณีของครอบครัว วันหนึ่งระหว่างการแสดงเขาถูกก่อกวนการแสดงโดย Emily ผู้ชมหญิงชาวอเมริกันคนขาว เขาไปพบเธอหลังจบการแสดงและมีความสัมพันธ์กันในคืนนั้น ก่อนที่ความสัมพันธ์จะพัฒนาต่อไปเรื่อยๆ
ความสัมพันธ์ระหว่าง Kumail กับครอบครัวและวัฒนธรรมมุสลิมปากีสถานนั้นค่อนข้างซับซ้อน เขาไม่สนใจในพิธีกรรมอิสลามหรือการแต่งงานแบบจับคู่ แต่เขากลับดื้อดึงที่จะพยายามแสดงตลกเดี่ยวเกี่ยวกับชีวิตวัยเด็กของเขาในปากีสถาน ซึ่งได้รับผลตอบรับไม่ดีนัก เขาไม่ได้บอกครอบครัวเรื่องความสัมพันธ์ระหว่างเขากับ Emily เนื่องจากแน่ใจว่าครอบครัวจะไม่ยอมรับและจะตัดขาดความสัมพันธ์กับเขาอย่างแน่นอน ในขณะเดียวกันเขาก็หลีกเลี่ยงที่จะไปพบครอบครัวของ Emily ด้วย ต่อมาเมื่อ Emily ทราบว่า Kumail ยังไม่เคยบอกครอบครัวความสัมพันธ์ระหว่างทั้งสอง และยิ่งเมื่อ Kumail ให้เหตุผลว่าเขาไม่อาจสูญเสียครอบครัวไปได้ จึงไม่สามารถสานสัมพันธ์กับเธอได้ในระยะยาว Emily จึงเสียใจมาก และขอยุติความสัมพันธ์ลด
ต่อมา Kumail ทราบข่าวว่า Emily ถูกนำส่งโรงพยาบาล เขาทราบจากแพทย์ว่าเธอมีการติดเชื้อที่ปอดอย่างรุนแรง จำเป็นต้องใส่ท่อช่วยหายใจและใช้ยาทำให้หมดสติตลอดการใช้เครื่องช่วยหายใจ เขาลงชื่อยินยอมให้แพทย์ดำเนินการรักษา และโทรศัพท์ติดต่อพ่อแม่ของ Emily คือ Terry และ Beth ทั้งสองทราบดีเรื่องความสัมพันธ์ระหว่างเขากับ Emily รวมไปถึงเรื่องที่เขาทำร้ายจิตใจเธอ และยืนยันกับ Kumail ว่าเขาไม่จำเป็นต้องอยู่เฝ้า Emily แต่ Kumail ก็ยืนยันขออยู่เฝ้า เมื่อเวลาผ่านไปทั้งสามต้องรับมือกับความเปลี่ยนแปลงของอาการเจ็บป่วยของ Emily และค่อยๆ ใกล้ชิดและเข้าใจกันมากขึ้นเรื่อยๆ
Emily จำเป็นต้องรับการรักษาด้วยการผ่าระบายหนองออกจากปอด ซึ่งได้ผลไม่เป็นที่น่าพอใจ การติดเชื้อเริ่มลุกลามไปยังไต Beth ต้องการย้าย Emily ไปรักษาที่โรงพยาบาลอื่นที่เธอเชื่อว่ารักษาได้ดีกว่า แต่ Kumail กับ Terry ไม่เห็นด้วย สองสามีภรรยาจึงทะเลาะกันใหญ่โต และขุดเรื่องราวในอดีตของ Terry ขึ้นมาโจมตีกัน คืนนั้น Terry พักที่ห้องของ Kumail เขาเล่าเรื่องราวสมัยที่ครั้งหนึ่งเคยนอกใจ Beth ให้ Kumail ฟัง เรื่องนี้ทำให้ Kumail รู้ตัวว่าเขาเป็นห่วง Emily มากเพียงใด ต่อมาพ่อแม่ของ Kumail ซึ่งไม่พอใจอย่างมากที่บุตรชายไม่ยอมรับการแต่งงานแบบจับคู่ที่ทั้งสองจัดให้ ได้เดินทางมาเยี่ยมที่ห้องพัก ในที่สุด Kumail ก็บอกพ่อแม่ตามตรงว่าเขามีคนที่รักอยู่แล้วคือ Emily เขาไม่สนใจคู่แต่งงานที่พ่อแม่จัดหาให้ รวมถึงไม่สนใจพิธีกรรมอิสลาม ทั้งสองโกรธมากและขอตัด Kumail ออกจากครอบครัว หลังจากนั้นขณะกำลังเตรียมขึ้นแสดงตลกเพื่อคัดตัวผู้เข้าประกวดเทศกาลตลกมอนทรีอัล เขาได้ทราบว่าการติดเชื้อเริ่มลามไปถึงหัวใจของ Emily ทำให้เขาไม่สามารถพูดเรื่องตลกหรือแม้แต่เรื่องอื่นใดได้ นอกจากความกลัวของเขาที่ว่า Emily อาจจะตาย จนสุดท้ายก็ไม่ผ่านการคัดตัว
เขาพบว่า Emily ฟื้นจากภาวะหมดสติแล้ว แพทย์อธิบายกับเขาว่าจริงๆ แล้ว Emily ไม่ได้ป่วยจากการติดเชื้อ แต่ป่วยจากโรคสติลล์ชนิดที่พบในผู้ใหญ่ ซึ่งเป็นโรคหายากที่รักษาได้ และข้อมูลที่ Kumail เคยเล่าให้แพทย์ฟังเป็นส่วนสำคัญที่ทำให้แพทย์วินิจฉัยโรคนี้ได้ แต่ Emily ที่เพิ่งฟื้นยังช้ำใจจากการเลิกรา จึงขอไม่พบหน้า Kumail ต่อมา Beth ได้เชิญ Kumail เข้าร่วมงานฉลองต้อนรับ Emily กลับบ้าน Kumail เอ่ยปากขอให้ Emily กลับมาคบกับเขา แต่เธอยังคงปฏิเสธ
Kumail ตัดสินใจเดินทางไปยังนครนิวยอร์คพร้อมเพื่อนนักแสดงตลกสองคน เขาบอกเรื่องนี้กับครอบครัวและขอปฏิเสธเป็นการส่วนตัวไม่ให้ครอบครัวตัดขาดจากเขา Emily ค้นพบวิดีโอการแสดงที่ไม่ประสบความสำเร็จของ Kumail และได้เดินทางไปชมการแสดงของเขา ซึ่งเมื่อจบการแสดง Kumail ก็ได้บอกเธอเรื่องแผนการเดินทางไปยังนิวยอร์ค เธอบอก Kumail ว่าเธอซึ้งใจกับทุกๆ อย่างที่เขาทำให้เธอขณะที่เธอไม่ได้สติ ต่อมาหลังการแสดงในนิวยอร์คจบลง Kumail ก็ถูกใครบางคนก่อกวนการแสดง เมื่อหันไปมองเขาก็พบว่าเป็น Emily นั่นเอง
รายชื่อผู้ครองตำแหน่งนางงามจักรวาล
รายชื่อผู้ที่ครองตำแหน่งนางงามจักรวาลอย่างเป็นทางการ โดยเรียงลำดับตามปีการจัดประกวดดังต่อไปนี้
บรรพบุรุษร่วมที่ใกล้กันที่สุดของสิ่งมีชีวิตบนโลก
บรรพบุรุษร่วมที่ใกล้กันที่สุดของสิ่งมีชีวิตบนโลก (:last universal common ancestor; ตัวย่อ: LUCA) หมายถึง สิ่งมีชีวิตรุ่นล่าสุด ที่เป็นบรรพบุรุษร่วมกันของสิ่งมีชีวิตทั้งหมดบนโลกนี้ คล้ายคลึงกับ บรรพบุรุษร่วมที่ใกล้กันที่สุด (MRCA) ซึ่งหมายความถึงสับเซตใดๆของ LUCA ขณะที่ LUCA เองมีความหมายครอบคลุมถึงทุกเซตทั้งหมด
ข้อยกเว้น
แม้ LUCA จะมีความหมายครอบคลุมถึงบรรพบุรุษของทุกชีวิตอันอาศัยบนโลกใบนี้ แต่ความหมายในตัวของ LUCA ไม่ได้หมายความถึง สิ่งมีชีวิตชนิดแรกที่อาศัยอยู่บนโลก หรือ สิ่งมีชีวิตขั้นพื้นฐานใด ๆ ซึ่งเชื่อว่าอาศัยอยู่ก่อนหน้า
ประวัติ
ในขั้นแรกเมื่อมีการนิยามถึง LUCA นั้น เป็นช่วงที่นักอนุกรมวิธาน ได้แยกอาร์เคีย ออกจากอาณาจักรมอเนอรา เนื่องจากเชื่อว่าอาร์คีแบคทีเรีย มีวิวัฒนาการแตกต่างไปจากยูแบคทีเรีย และดูใกล้เคียงกับยูแคริโอตมากกว่า จึงแยกอาณาจักรมอเนอราเป็นสองส่วน คือ อาณาจักรอาร์คีแบคทีเรีย และอาณาจักรยูแบคทีเรีย ซึ่งก็ตั้งเป็นโดเมนอาร์เคีย และโดเมนแบคทีเรีย ซึ่งโดเมนอาร์เคีย และยูแคริโอต ก็ถูกจับรวมกลุ่มกันในชื่อของ นีโอมูรา จนในที่สุดแล้ว LUCA จึงเป็นสมมติฐานที่ระบุถึงสิ่งมีชีวิตอันเป็นบรรพบุรุษร่วม (common ancestor) ของนีโอมูรา และแบคทีเรีย
เทคบอล
เทคบอล (Teqball) เป็นกีฬาที่ผสมองค์ประกอบของเซปักตะกร้อและเทเบิลเทนนิสเข้าด้วยกัน เทคบอลใช้ลูกบอลเล่นบนโต๊ะทรงโค้ง ผู้เล่นใช้ร่างกายได้ทุกส่วน ยกเว้นแขนและมือ ส่งลูกฟุตบอลข้ามโต๊ะกันไปมาไม่ว่าจะด้วยวิธีใด อาจเล่นสองคนในการแข่งขันเดี่ยว หรือเล่นสี่คนในการแข่งขันคู่ สหพันธ์เทคบอลนานาชาติ (International Federation of Teqball, FITEQ) นำกีฬานี้ขึ้นสู่ระดับนานาชาติ นักฟุตบอลระดับโลกหลายคนให้ความสนใจเทคบอล และหลังจากกีฬานี้ได้รับการบรรจุเป็นหนึ่งในกีฬาใช้แข่งขันในเอเชียนบีชเกมส์ 2023 และยูโรเปียนเกมส์ 2023 สมาพันธ์เทคบอลนานาชาติพยายามทำให้กีฬานี้เป็นส่วนหนึ่งของกีฬาในโอลิมปิก
เทคบอลเป็นกีฬาที่ได้รับการยอมรับเร็วที่สุดของโลกในเดือนสิงหาคม ค.ศ. 2018 เมื่อสมาพันธ์เทคบอลนานาชาติได้รับการยอมรับอย่างเป็นทางการโดยสภาโอลิมปิกแห่งเอเชีย ในเดือนมิถุนายน ค.ศ. 2019 สมาพันธ์ได้รับการยอมรับอย่างเป็นทางการโดยสมาคมคณะกรรมการโอลิมปิกแห่งชาติแอฟริกา
ในเดือนพฤศจิกายน ค.ศ. 2020 สมาพันธ์เทคบอลนานาชาติได้เป็นสมาชิกอย่างเต็มตัวของสมาคมสหพันธ์กีฬานานาชาติ (GAISF)
ประวัติ
เทคบอลถือกำเนิดขึ้นใน ค.ศ. 2012 โดยนักกีฬาฟุตบอลในฮังการีสามคนได้แก่ Gábor Borsányi (อดีตนักกีฬาอาชีพ), György Gattyán (นักธุรกิจชาวฮังการี) และ Viktor Huszár (นักคอมพิวเตอร์)  ความคิดในการสร้างกีฬาใหม่ขึ้นมาจาก Gábor Borsányi ที่เคยเล่นฟุตบอลบนโต๊ะเทเบิลเทนนิส โต๊ะแนวนอนทำให้ลูกบอลมักไม่ทำให้ลูกบอลเด้งไปหาอีกผู้เล่นหนึ่ง ทำให้เกมนี้ไม่มีความสนุกมากเท่าที่ควร Borsányi คิดว่าหากทำให้โต๊ะเป็นทรงโค้ง พื้นผิวลักษณะคล้ายช่องโค้งอาจช่วยให้ลูกบอลกระดอนไปถึงเท้า หลังจากการพัฒนาหลายปีด้วยกันกับ Viktor Huszár โต๊ะเทคบอลถูกสร้างขึ้นครั้งแรกใน ค.ศ. 2014
กฎและกติกา
กฎการเล่นเทคบอลออกโดยสมาพันธ์เทคบอลนานาชาติ
สนามเล่น
สนามเทคบอลขนาดใช้แข่งขันอย่างเป็นทางการต้องกว้างอย่างน้อย 12 m คูณ ยาวอย่างน้อย 16 m คูณ สูงอย่างน้อย 7 m สนามต้องเป็นทรงสี่เหลี่ยมและมีป้ายล้อมสนาม (court surround) ยาวไม่น้อยกว่า 500 mm สูงไม่เกิน 1,500 mm โต๊ะเทคอยู่กึ่งกลางสนามพอดีโดยมีตาต่ายขนานกับด้านที่สั้นกว่าของความยาวรอบรูป
ลูกบอล
ลูกบอลเป็นทรงกลมและต้องทำมาจากหนังหรือวัสดุอื่นที่เหมาะสมและมียางในลาเท็กซ์ที่มีวาล์วบิวทิล มีขนาดเหมือนลูกบอลปกติที่ใช้ในการแข่งขันฟุตบอล (ขนาด 5) ซึ่งมีแรงกดดันน้อยกว่าลูกฟุตบอลธรรมดา
อันดับโลก
สมาพันธ์เทคบอลนานาชาติมีการจัดอันดับโลกในการแข่งขันเดี่ยว การแข่งขันคู่ และการแข่งขันคู่ผสม โดยอิงจากคะแนนอันดับโลกที่ได้รับจากการแข่งขันอย่างเป็นทางการของสมาพันธ์
ซุยเป๋ง
ซุยเป๋ง (Cui Zhouping ; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ปราชญ์เต๋าอีกคนที่ปรากฏตัวในเรื่องสามก๊ก ซุยเป๋งเป็นศิษย์คนหนึ่งของสุมาเต็กโช คบหาสนิทสนมกับ ขงเบ้ง, ชีซี, โจ๊ะก๋งหงวน และ เบงคงอุย  เป็น 1 ใน 2 คนที่เชื่อว่าที่ขงเบ้งกล่าวเทียบตัวเองเหมือนขวันต๋งและงักเย ปราชญ์ในยุคชุนชิวเป็นคำกล่าวที่ไม่เกินจริง (อีกหนึ่งคนที่เชื่ออย่างนั้น คือ ชีซี)
ต่อมา เมื่อเล่าปี่ไปหาขงเบ้งครั้งที่ 2 ขณะที่หิมะกำลังตกหนัก เล่าปี่ทราบจากจูกัดจิ๋น น้องชายของขงเบ้งว่า พี่ชายตนไม่อยู่ เพราะออกไปเที่ยวกับซุยเป๋ง ซึ่งบางครั้งก็ไปเล่นหมากรุกกันในถ้ำ ล่องเรือตกปลาด้วยกัน หรือไปเยี่ยมเยือนนักปราชญ์ตามภูเขาต่าง ๆ
จากคำกล่าวเสมือนรู้อนาคตของซุยเป๋งนี้ ทำให้มีนักอ่านสามก๊กชาวไทยหลายคน วิเคราะห์กันว่า แท้จริงแล้ว บุคคลที่ฉลาดที่สุดในนิยายเรื่องนี้ คือ ซุยเป๋ง ไม่ใช่ขงเบ้ง เพราะเป็นผู้อ่านสถานการณ์ได้อย่างแตกฉาน ซึ่งต่อมาทุกอย่างก็เป็นจริงดังที่ซุยเป๋งกล่าวทุกประการ คือ ขงเบ้งแม้จะใช้สติปัญญาของตนช่วยเหลือเล่าปี่และเล่าเสี้ยนอย่างเต็มที่ แต่หลังจากตัวตายไปแล้ว ราชวงศ์ฮั่นก็ถึงกาลล่มสลายอยู่ดี เพราะความอ่อนแอ ไม่เอาไหนของเล่าเสี้ยน ตัวขงเบ้งเองก็ต้องรากเลือดตายในสนามรบด้วยวัยเพียง 52 ปี  และมีผู้ตายในสงครามโดยแผนของขงเบ้งมากถึง 2 ล้านคน แต่ก็ยืดอายุราชวงศ์ฮั่นออกไปได้แค่ 40 ปี เท่านั้น
รูปผิดปกติของหลอดเลือดแดงและดำ
รูปผิดปกติของหลอดเลือดแดงและดำ (Arteriovenous malformation) หรือ AVM เป็นการต่อกันของเส้นเลือดดำและแดงไม่สมบูรณ์ ทำให้การเดินเลือดไม่ปกติ เกิดปมเหมือนลูกโป่งที่โป่งขึ้นเรื่อยๆ และแตกในที่สุด เป็นความผิดปกติของหลอดเลือดมาแต่กำเนิด ทำให้เกิดอาการชัก (เนื่องจาก AVM ไปรบกวนสมองใหญ่) และการตกเลือด AVM จะแตกเข้าไปในเนื้อสมอง) นอกจากนี้อาจทำให้เกิดการอุดตันของเลือด สำลักเลือด และอาจทำให้เกิดหัวใจวายได้โดยเฉพาะในเด็ก
มองเอ้
พลเอก มองเอ้ (မောင်အေး, ; เกิด 25 ธันวาคม พ.ศ. 2480) เป็นผู้นำอันดับสองของรัฐบาลทหารพม่า ดำรงตำแหน่งผู้บัญชาการทหารบกพม่า ในปี พ.ศ. 2536 และได้รับแต่งตั้งเป็นรองประธานสภาฟื้นฟูกฎหมายและระเบียบแห่งรัฐ (ปัจจุบันเปลี่ยนชื่อเป็นสภาสันติภาพและการพัฒนาแห่งรัฐ) รองจากพลเอกอาวุโส ต้านชเว‎ ตั้งแต่ พ.ศ. 2537 ถึง พ.ศ. 2554
คอลัมน์ในคอร์เทกซ์
คอลัมน์ในคอร์เทกซ์ หรือ  ไฮเปอร์คอลัมน์  หรือ  มอดูลในคอร์เทกซ์  (cortical column  หรือ   hypercolumn  หรือ  cortical module )  เป็นเซลล์ประสาทกลุ่มหนึ่งในคอร์เทกซ์  ซึ่งสามารถใช้หัวตรวจ  สอดเข้าไปเช็คตามลำดับตามแนวที่ตั้งฉากกับผิวคอร์เทกซ์  โดยที่เซลล์ประสาทกลุ่มนั้น มีลานรับสัญญาณที่เกือบจะเหมือนกัน
ส่วนเซลล์ประสาทภายใน "มินิคอลัมน์"  เข้ารหัส คุณสมบัติของตัวกระตุ้นที่คล้าย ๆ กัน  เปรียบเทียบกับคำว่า  ไฮเปอร์คอลัมน์  ซึ่ง  "หมายถึงหน่วยเซลล์ประสาทที่มีค่าหมดทั้งเซตสำหรับพารามิเตอร์ ของลานรับสัญญาณเซตใดเซตหนึ่ง"  ส่วนคำว่า  มอดูลในคอร์เทกซ์  มีคำนิยามว่า  เป็นไวพจน์ของไฮเปอร์คอลัมน์  (โดยเมานต์แคสเติล)  หรือ   ชิ้นเนื้อเยื่อชิ้นหนึ่งที่มีไฮเปอร์คอลัมน์หลายคอลัมน์  ที่แชร์ส่วนเดียวกัน
ยังไม่ชัดเจนว่า ศัพท์นี้หมายถึงอะไร  คือ  คอลัมน์ในคอร์เทกซ์ไม่สัมพันธ์กับโครงสร้างอย่างใดอย่างหนึ่งในคอร์เทกซ์เลย  นอกจากนั้นแล้ว   ยังไม่มีใครสามารถกำหนดวงจรประสาทแบบบัญญัติ  (canonical)  ที่สัมพันธ์กับคอลัมน์ในคอร์เทกซ์  และกลไกทางพันธุกรรมในการสร้างคอลัมน์ก็ยังไม่ปรากฏ
อย่างไรก็ดี สมมุติฐานการจัดระเบียบเป็นคอลัมน์นี้  เป็นสิ่งที่มีการอ้างอิงอย่างกว้างขวางที่สุด  เพื่อจะอธิบายการประมวลข้อมูลของคอร์เทกซ์
เปลือกสมองของสัตว์เลี้ยงลูกด้วยนม
ในเปลือกสมองของสัตว์เลี้ยงลูกด้วยนม เนื้อเทาที่หุ้มเนื้อขาว  ประกอบด้วยชั้นเซลล์ประสาทต่าง ๆ  เปลือกสมองของมนุษย์มีความหนาประมาณ 2-4 มิลลิเมตร  ส่วนจำนวนของชั้นเซลล์ประสาทนั้น  เหมือนกันในสัตว์เลี้ยงลูกด้วยนมทั้งหมด  แต่ว่า  มีจำนวนต่าง ๆ กันไปภายในคอร์เทกซ์  ส่วนในคอร์เทกซ์ใหม่  จะสามารถสังเกตเห็นชั้นทั้ง  6  ของคอร์เทกซ์ได้  แม้ว่า  เขตหลายเขตอาจจะมีจำนวนชั้นบกพร่องไปบ้าง  เช่นในเขต archipallium และ  paleopallium
การจัดระเบียบโดยกิจเป็นคอลัมน์
การจัดระเบียบโดยกิจเป็นคอลัมน์ ที่โดยเบื้องต้นมีการกำหนดกรอบโดยเวอร์นอน เมานต์แคสเติล  เสนอว่า  เซลล์ประสาทที่ห่างจากกันโดยแนวขวางมากกว่า  0.5  มิลลิเมตร  (หรือ  500  ไมโครเมตร) จะไม่มีลานรับสัญญาณรับรู้ความรู้สึกที่มีส่วนเหมือนกัน  และการทดลองอื่น ๆ  ก็แสดงผลคล้าย ๆ กัน ตัวอย่างเช่น  งานของบักซ์โฮเวเดน  (ค.ศ. 2002)  ของฮูเบล  (ค.ศ. 1977)  และของเลส  (ค.ศ. 1990)  เป็นต้น  แสดงระยะห่างของเซลล์ประสาทที่ไม่มีลานรับสัญญาณคาบเกี่ยวกัน  ว่าอยู่ในระหว่าง 200-800 ไมโครเมตร  และงานวิจัยต่าง ๆ อื่นอีก  ก็ประมาณว่ามีมินิคอลัมน์  50-100  คอลัมน์ในไฮเปอร์คอลัมน์  และแต่ละมินิคอลัมน์ประกอบด้วยเซลล์ประสาท 80 ตัว
ประเด็นที่สำคัญก็คือ การจัดระเบียบเป็นคอลัมน์นั้น  มุ่งกิจของเซลล์ประสาทเป็นหลักนิยาม  และเป็นการสะท้อนการเชื่อมต่อกันเฉพาะที่ของเปลือกสมอง  ที่การเชื่อมขึ้นและลงในส่วนหนาของเปลือกสมอง   มีความหนาแน่นกว่าการเชื่อมต่อกันในแนวขวาง
งานวิจัยของฮูเบลและวีเซล
เดวิด ฮูเบล และทอร์สเต็น วีเซล ทำงานวิจัยสืบต่อจากการค้นพบของเมานต์แคสเติลในคอร์เทกซ์รับความรู้สึกทางกาย ด้วยงานวิจัยในการเห็น  และการค้นพบใหม่ที่เป็นส่วนให้ทั้งสองได้รับรางวัลโนเบลในปี  ค.ศ. 1981 ก็คือ  การพบว่า  มีคอลัมน์ในคอร์เทกซ์สายตาเหมือนกัน  และว่า  คอลัมน์ที่อยู่ติดกันในคอร์เทกซ์สายตามีความสัมพันธ์กันโดยกิจ  คือ คอลัมน์ที่อยู่ติดกันมักจะตอบสนองต่อทิศทางคล้าย ๆ กันของเส้นที่เห็นทางตา  (เช่นเส้นตรง  เส้นทแยง  เส้นขวาง)   ที่ก่อให้เกิดการส่งสัญญาณมากที่สุด  หลังจากนั้น  ฮูเบลและวีเซลก็ตามงานของตนด้วยงานวิจัย  ที่แสดงอิทธิพลของความเปลี่ยนแปลงของสิ่งแวดล้อม  ต่อการจัดระเบียบโดยคอลัมน์  และงานวิจัยเหล่านี้รวม ๆ กัน มีผลให้เขาทั้งสองได้รับรางวัลโนเบล
จำนวนของคอลัมน์ในคอร์เทกซ์ในมนุษย์
จากขนาดของเปลือกสมอง และขนาดของคอลัมน์ทั่ว ๆ ไป  เราสามารถประมาณได้ว่ามีคอลัมน์ที่มีกิจเดียวกันประมาณ  2  ล้านคอลัมน์ในมนุษย์    และอาจจะมีมากกว่านั้น  ถ้าคอลัมน์เหล่านั้นแชร์เซลล์ประสาท  (คือมีส่วนที่เป็นส่วนของคอลัมน์อื่น)  ดังที่เสนอโดยสุโนดะและคณะ
หีบศพ
หีบศพ หรือ โลง หรือ โลงศพ คือ ที่สำหรับบรรจุศพ หรือร่างผู้เสียชีวิต โดยให้ศพนอนราบอยู่ภายใน และมีฝาครอบมิดชิด ก่อนที่จะนำไปบำเพ็ญพิธีกรรมทางศาสนาต่อไป
โดยทั่วไปแล้ว โลงศพมักจะทำด้วยไม้ เป็นรูปคล้ายกล่องสี่เหลี่ยม มีส่วนยาวมากกว่าส่วนกว้าง ลักษณะของโลงศพแตกต่างกันไปตามความนิยม หรือธรรมเนียมการทำศพในแต่ละศาสนา
ดาวเคราะห์พเนจร
ดาวเคราะห์พเนจร (rogue planet; หรือเรียกกันว่า ดาวเคราะห์ระหว่างดวงดาว, ดาวเคราะห์อิสระ) คือวัตถุที่มีมวลขนาดดาวเคราะห์และมิได้มีแรงโน้มถ่วงดึงดูดอยู่กับดาวฤกษ์ดวงใด จึงเคลื่อนที่ล่องลอยอยู่ในห้วงอวกาศระหว่างดาวเป็นวัตถุอิสระ มีนักดาราศาสตร์หลายคนอ้างว่าตรวจพบวัตถุดังกล่าวนี้ (เช่น Cha 110913-773444) แต่ยังไม่มีการยืนยันผลการค้นพบเหล่านั้น
นักดาราศาสตร์จำนวนหนึ่งเรียกวัตถุเหล่านี้ว่า "ดาวเคราะห์" เพราะพวกเขาเชื่อว่าวัตถุเหล่านี้เป็นดาวเคราะห์ที่ถูกดีดตัวออกมาจากวงโคจรรอบดาวฤกษ์ อย่างไรก็ดียังมีนักดาราศาสตร์อีกมากที่เห็นว่า คำนิยามของ "ดาวเคราะห์" ควรใช้กับสถานะการเฝ้าสังเกตในปัจจุบันขณะ ไม่เกี่ยวกับอดีตหรือต้นกำเนิดของมัน ยิ่งไปกว่านั้น วัตถุเหล่านี้อาจจะก่อตัวขึ้นมาเองจากการแตกสลายของกลุ่มเมฆแก๊สที่คล้ายคลึงกับการก่อตัวของดาวฤกษ์ก็ได้ ซึ่งหากเป็นกรณีเช่นนี้ มันย่อมไม่เคยเป็น "ดาวเคราะห์" มาก่อน
ฟุตบอลชายหาดชิงแชมป์โลก 2002
ฟุตบอลชายหาดชิงแชมป์โลก 2002 (Beach Soccer World Cup 2002) เป็นการแข่งขันฟุตบอลชายหาดชิงแชมป์โลกครั้งที่แปด ซึ่งมีการเปลี่ยนสถานที่จัดการแข่งขันครั้งนี้อย่างต่อเนื่อง โดยมีการแยกออกมาจากรีโอเดจาเนโรสู่วิตอเรีย รัฐเอสปีรีตูซานตู และกูอารูจา รัฐเซาเปาลู ซึ่งใน ค.ศ. 2002 ทีมชาติบราซิลสามารถทวงแชมป์กลับคืน ภายหลังจากเสียตำแหน่งให้แก่ทีมชาติโปรตุเกสในครั้งก่อน
ทีมชาติไทยได้อันดับ 4 ในการแข่งขันครั้งนี้ และวิลาศ น้อมเจริญ ได้รับรางวัลผู้รักษาประตูยอดเยี่ยมของโลก
การจัดระเบียบ
การจัดระเบียบได้ย้อนกลับไปสู่วิธีการที่ได้ทำตั้งแต่ ค.ศ. 1995 ถึง 1997 นั่นหมายความว่าจะไม่มีรอบก่อนรองชนะเลิศ โดยมีเพียง 8 ทีมที่เข้าแข่งขันใน 2 กลุ่ม ๆ ละ 4 ทีม ซึ่งจะมี 2 ทีมที่สามารถก้าวสู่รอบรองชนะเลิศ
ทีม
จาก 8 ทีมที่เข้าแข่งขัน แบ่งออกเป็น 4 ทีมที่มาจากยุโรป 3 ทีมที่มาจากอเมริกาใต้ซึ่งรวมถึงเจ้าภาพบราซิล และ 1 ทีมจากเอเชีย
โซนยุโรป:
โซนอเมริกาใต้:
โซนเอเชีย:
เจ้าภาพ:
วิชาแพะ
"วิชาแพะ" เป็นสตูดิโออัลบั้มลำดับที่ 11 ของวงคาราบาว  ออกจำหน่ายเดือนธันวาคม พ.ศ. 2534 ภายใต้สังกัดดี-เดย์ เอ็นเทอร์เทนเมนท์ วางจำหน่ายทั้งรูปแบบแผ่นเสียง, แผ่นซีดี และ เทปคาสเซตต์ โดยมีสมาชิกของวงเพียง 3 คน คือ  ยืนยง โอภากุล,  ปรีชา ชนะภัย และ อนุพงษ์ ประถมปัทมะ
ประวัติ
หลังจากคาราบาว ประสบความสำเร็จกับอัลบั้มห้ามจอดควายประกอบกับความโด่งดังของเพลง สัญญาหน้าฝน ที่เขียว - กีรติ พรหมสาขา ณ สกลนคร เป็นผู้ขับร้อง ทำให้เขียว ซึ่งเป็นหนึ่งในสมาชิกผู้ก่อตั้งวงตั้งแต่อยู่ที่ประเทศฟิลิปปินส์ ตัดสินใจแยกจากวงคาราบาวเพื่อทำอัลบั้มเดี่ยวของตนเอง
ในปี พ.ศ. 2533 สมาชิกหลักของคาราบาวได้แยกย้ายกันไปทำอัลบั้มเดี่ยวหลายคน โดยเทียรี่ เมฆวัฒนา และเขียว - กีรติ พรหมสาขา ณ สกลนคร ได้ออกอัลบั้มเดี่ยวของตนเป็นครั้งแรกโดยเทียรี่ ออกอัลบั้มชุด เจาะเวลา และเขียว ออกอัลบั้มชุดก่อกวน นอกจากนี้ แอ๊ด - ยืนยง โอภากุล ก็ออกอัลบั้มเดี่ยวชุดโนพลอมแพลม รวมถึง เล็ก - ปรีชา ชนะภัย ที่ออกอัลบั้มเดี่ยวชุด 1945 นางาซากิ
ในเดือนพฤษภาคม พ.ศ. 2534 คาราบาว ได้จัดคอนเสิร์ตคนคาราบาวขึ้นเพื่อประกาศถึงการแยกวงของสมาชิกยุคคลาสสิกอย่างเป็นทางการ ต่อมาในเดือนธันวาคม สมาชิกของคาราบาว 3 คน ประกอบไปด้วย แอ๊ด - ยืนยง โอภากุล, เล็ก - ปรีชา ชนะภัย และ อ็อด - อนุพงษ์ ประถมปัทมะ ได้กลับมารวมตัวเพื่อทำผลงานเพลงร่วมกันอีกครั้ง จึงได้เกิดเป็นผลงานเพลงชุด วิชาแพะ ขึ้น
แนวทางดนตรีในอัลบั้มชุดนี้มีความหลากหลาย มีความเป็นเพลงร็อกอยู่มาก จากพัฒนาการทางเพลงร็อคของเล็ก ปรีชา ชนะภัย และเนื้อหาของเพลงในอัลบั้มยังคงเกี่ยวข้องกับการเมืองและสังคม โดยมีเพลง วิชาแพะ เพลงชื่อเดียวกับอัลบั้มเป็นเพลงโปรโมต โดยเพลงดังกล่าวพูดถึงแพะรับบาป และวางจำหน่ายในช่วงปลายของปีแพะ นอกจากนี้ยังมีเพลง นรกคอรัปชั่น ที่ได้รับความนิยมจนเกิดเป็นวลียอดนิยมในสังคมสมัยนั้นว่า "...โกหกนั้นตายตกนรก" เป็นเรื่องของนักการเมืองที่อ้างตนว่าพูดจริงทำจริงแต่สุดท้ายกลับเป็นเพียงเรื่องโกหก และนักการเมืองเหล่านั้นเมื่อตายไปต้องตกนรก เพลง "นรกคอรัปชั่น" นี้ โดยได้ ศรัทธา ศรัทธาทิพย์ มาเล่นในมิวสิกวิดีโอนี้อีกด้วย เพลงนี้ใช้จังหวะดนตรีสไตล์เร้กเก้ มีเสียงสนทนาระหว่างสมาชิกในวงคั่นระหว่างเพลง
นอกจากนี้ยังมี เพลง นาย ก. เป็นการเรียกร้องผู้ที่จะมาดำรงตำแหน่งผู้นำประเทศซึ่งต้องมาจากการเลือกตั้งของประชาชน เพลง พ่อหลี ที่เป็นการร้องคู่กันของแอ๊ดและเล็ก กล่าวถึงความเป็นอยู่ของผู้คนในสังคมแห่งความฟุ่มเฟือย ใช้ดนตรีสามช่าพร้อมเสียงเครื่องเป่า ,เพลง บิ๊กสุ ที่ทำในจังหวะร็อกแอนด์โรล ซึ่งชื่อเพลงมาจากการเสียดสี พล.อ.สุจินดา คราประยูร บุคคลที่มีบทบาทอย่างสูงในทางการเมืองขณะนั้น คาราบาวจึงใช้ชื่อนี้มาแต่งเพลงให้มีเนื้อหาสดุดีสองขุนพลเพลงไทย ซึ่งเป็นแรงบันดาลใจให้แอ๊ด - ยืนยง โอภากุล ยืนอยู่บนเส้นทางดนตรี คือ ครูสุรพล สมบัติเจริญ และ สุรชัย จันทิมาธร หรือ หงา คาราวาน เพลง ลุงหริ ซึ่งเป็นเพลงที่ 3 ที่อ๊อด - อนุพงษ์ ประถมปัทมะ ทำหน้าที่ร้องนำในวง ต่อจาก กระถางดอกไม้ให้คุณ และ ปอดแหก
การผลิต
วิชาแพะ เป็นอัลบั้มภาคปกติชุดแรกของวงที่ออกภายใต้สังกัด ดี-เดย์ เอ็นเทอร์เทนเมนท์ โดยมีโค้กเป็นผู้สนับสนุน ( ปัจจุบันลิขสิทธิ์เป็นของ วอร์นเนอร์ มิวสิก ไทยแลนด์) และเป็นชุดที่ใช้ปกมากถึง 3 แบบ โดยครั้งแรกผลิตเป็นแผ่นเสียงพร้อมเทปคาสเซตต์ โดยเวอร์ชันแผ่นเสียงเป็นภาพของสมาชิกทั้ง 3 คน และลงชื่อศิลปินบนปกว่า ยืนยง โอภากุล, ปรีชา ชนะภัย, นุพงษ์ ประถมปัทมะ โดยที่ไม่มีคำว่าคาราบาว ส่วนเวอร์ชัน เทปคาสเซตต์ เป็นภาพเดียวกับแผ่นเสียงและลงชื่อศิลปินบนปกว่า ยืนยง, ปรีชา, นุพงษ์ และญาติ โดยไม่มีคำว่าคาราบาว อีกเช่นกัน ต่อมาได้มีการผลิตเป็นแผ่นซีดี โดยภาพปกซีดี เป็นภาพของสมาชิกทั้ง 3 แต่เป็นคนละภาพกับปกแผ่นเสียงและเทปคาสเซตต์
ในเทปคาสเซตต์ ที่ผลิตครั้งแรกได้มีการลงสโลแกนโฆษณาของ โค้ก ที่เป็นผู้สนับสนุนหลักบนปกว่า โกหกนั้นตายตกนรก ดื่มโค้กดีกว่าขึ้นสวรรค์ ซึ่งได้รับการวิพากษ์วิจารณ์ว่าเป็นสโลแกนที่ไม่เหมาะสม เพราะถือเป็นการทำร้ายอดีตและอนาคตของสังคมโดยตรง และไม่คำนึงถึงผู้ฟังที่ศรัทธาต่อศิลปิน
ต่อมามีการเปลี่ยนปกเทปคาสเซตต์ใหม่เป็นอีกรูปหนึ่ง จึงได้ตัดสโสแกนนั้นออกและกลับมาใช้ชื่อศิลปินบนปกว่า คาราบาว พร้อมสัญลักษณ์รูปหัวควายของวง เพื่อเป็นการยืนหยัดรับใช้เสียงเพลงต่อไปภายใต้ชื่อวงเดิม
อัลบั้มได้รับความนิยมจากผู้ฟังเป็นอย่างสูง ภายหลังถูกนำมาปรับปรุงคุณภาพเสียงจากระบบอนาล็อก เป็นดิจิตอล และจัดจำหน่ายอีกครั้งโดยวอร์นเนอร์ มิวสิก ไทยแลนด์ ซึ่งเปลี่ยนมาจากต้นสังกัดเดิมในปี พ.ศ. 2543 โดยการนำอัลบั้มชุดนี้กลับมาจัดจำหน่ายของวอร์นเนอร์ มิวสิก ใช้ปกแบบเดียวกับปกเทปคาสเซตต์ เวอร์ชันสุดท้ายของดี-เดย์ เอ็นเทอร์เทนเมนท์ ผลิตเป็นรูปเดียวกันทั้งแผ่นซีดีและเทปคาสเซตต์
ซาคุ (กันดั้มซี้ดเดสทินี)
ซาคุวอริเออร์ (ญี่ปุ่น:ザクウォーリア ; อังกฤษ:ZAKU Warrior) หรือ แซ็ควอริเออร์ และซาคุแฟนธอม (ญี่ปุ่น:ザクファントム ; อังกฤษ:ZAKU Phantom) หรือ แซ็คแฟนธอม เป็นโมบิลสูทซึ่งมีบทบาทในโมบิลสูทกันดั้มซี้ดเดสทินีโดยมีต้นแบบจากซาคุทูว์ซึ่งปรากฏตัวในกันดั้มภาค Universal Century
บทบาทในเรื่อง
ซาคุซีรีส์เป็นโมบิลสูทรุ่นผลิตจำนวนมากของซาฟท์ซึ่งพัฒนาหลังสนธิสัญญายูเนียสที่กำหนดกำลังโมบิลสูทในกองทัพและห้ามการใช้นิวตรอนแจมเมอร์แคนเซลเลอร์ในทางการทหาร ซาคุซีรีส์จึงได้รับการออกแบบให้ใช้งานวิซาร์ดแพ็คเพื่อให้สามารถใช้งานได้ในภารกิจหลายรูปแบบด้วยกำลังจำกัด
ชื่อ ZAKUเป็นตัวย่อมาจาก ZAFT Armored Keeper of Unity
ซาคุแฟนธอม
ซาคุแฟนธอมเป็นรุ่นจ่าฝูงของซาคุวอริเออร์ ลักษณะที่แตกต่างอย่างเห็นได้ชัดคือเสาอากาศที่หน้าผากและติดโล่ไว้ที่ไหล่ทั้งสองข้าง เนื่องจากเป็นโมบิลสูทสำหรับนายทหารจึงมักมีสีต่างกันตามนักบิน แต่ในเรื่องก็ยังปรากฏซาคุแฟนธอมสีเขียวซึ่งเป็นสีมาตรฐานอยู่
ZGMF-X999A ซาคุรุ่นทดลองผลิต
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ ซาคุรุ่นทดลองได้รับการพัฒนาก่อนจะมีสนธิสัญญายูเนียส และติดตั้งนิวตรอนแจมเมอร์แคนเซลเลอร์กับเตาปฏิกรณ์นิวเคลียร์เป็นแหล่งพลังงานเช่นเดียวกับฟรีด้อมกันดั้ม ซาคุรุ่นทดลองผลิตมีเกราะเฟสชิฟท์จึงสามารถทนการโจมตีทางกายภาพนอกจากอาวุธบีมได้ ติดตั้งอาวุธเป็นเรลกันสองกระบอกและขวานคลื่นความถี่สูง ซาคุรุ่นทดลองผลิตมีคอร์ทนี เฮียโรมินัสเป็นนักบินทดสอบและได้เตรียมเข้าสู่การผลิตจำนวนมาก แต่จากที่สนธิสัญญายูเนียสมีผลบังคับใช้ทำให้ไม่สามารถใช้นิวตรอนแจมเมอร์แคนเซลเลอร์ในทางการทหารได้จึงถูกลดคุณสมบัติลงมาเป็นซาคุวอริเออร์และซาคุแฟนธอม
ZGMF-X101S ซาคุสเปลนเดอร์
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ เป็นซาคุซึ่งใช้ทดสอบโครงสร้างแบบคอร์สเปลนเดอร์ของอิมพัลส์กันดั้ม ติดโล่ไว้ที่ไหล่ทั้งสองข้างเหมือนซาคุแฟนธอม นอกจากระเบิดมือแล้วซาคุสเปลนเดอร์ยังมีดาบและบีมไรเฟิลเป็นอาวุธ
ZGM-1000/R4 คอมมานด์ซาคุ CCI
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ เป็นซาคุวอริเออร์ที่ได้รับการดัดแปลงเป็นพิเศษสำหรับใช้งานคอมมานด์วิซาร์ดซึ่งเป็นแพ็คสำหรับสื่อสารและประสานงาน มีลักษณะเด่นที่ไหล่ซ้ายซึ่งติดจานรับสัญญาณแทนโล่และใช้ปืนเสาอากาศสำหรับส่งสัญญาณแทนบีมไรเฟิล เนื่องจากไม่ได้ออกแบบไว้สำหรับต่อสู้กับศัตรูโดยตรง รหัสเครื่องจึงไม่มีอักษร F (Fight) เหมือนรุ่นอื่นๆและใช้ระเบิดมือเป็นอาวุธสำหรับป้องกันตัวเท่านั้น
ZGMF-X3000Q โปรวิเดนซ์ซาคุ
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ เป็นซาคุรุ่นต้นแบบสำหรับเตรียมผลิตจำนวนมากโดยใช้รูปแบบของ ZGMF-X13A โปรวิเดนซ์กันดั้ม ดรากูนซิสเต็มของโปรวิเดนซ์ซาคุได้ปรับปรุงจนทำให้นักบินที่ไม่มีความสามารถพิเศษสามารถใช้ดรากูนได้ในระดับจำกัดโดยใช้ระบบคอมพิวเตอร์ช่วยในการควบคุม โปรวิเดนซ์ซาคุยังใช้เตาปฏิกรณ์ไฮเปอร์ดิวเทอเรียนเป็นแหล่งพลังงานและมีเกราะวาริเอเบิลเฟสชิฟท์อาเมอร์เช่นเดียวกับเดสทินีกันดั้ม เนื่องจากค่าใช้จ่ายในการผลิตโปรวิเดนซ์ซาคุสูงมากจึงไม่ได้ผลิตจำนวนมากตามที่วางแผนไว้แต่พัฒนาต่อไปเป็น ZGMF-X666S ลีเจนด์กันดั้มแทน โปรวิเดนซ์ซาคุรุ่นต้นแบบนี้มีนักบินทดสอบคือรินนะ เซยะ อิยาซากะ อดีตเจ้าหน้าที่ของมอเกนเรต ซึ่งรินนะได้ร่วมในการสู้รบที่ปราการอวกาศเมสไซอาห์ด้วยและได้ถูก MVF-M12A โอตสุคิงาตะ ของทาคิโตะ ฮายะ โอชิดาริยิงตก
ฮอสพิทัลซาคุวอริเออร์
ปรากฏตัวในฉบับนิยายประกอบภาพของ กันดั้มซี้ด เดสทินีแอสเทรย์ ฮอสพิทัลซาคุวอริเออร์เป็นโมบิลสูทประจำตัวของอดีตนักบินฝีมือดีของซาฟท์ "ด็อกเตอร์" มิคาอิล โคสท์หลังสงครามครั้งแรก ฮอสพิทัลซาคุมีแบ็คแพ็คขนาดใหญ่เป็นห้องพยาบาล จึงเป็นเหมือนโรงพยาบาลเคลื่อนที่ในสนามรบ ฮอสพิทัลซาคุไม่ได้ติดตั้งโล่หรืออาวุธไว้และมีโทนสีขาวลายแดง
เครื่องเฉพาะมีอา แคมป์เบลล์
เป็นซาคุวอริเออร์ที่ทาสีชมพูและมีลวดลายสดใสเพื่อใช้ประกอบคอนเสิร์ตของมีอา แคมป์เบลซึ่งปลอมตัวเป็นลักซ์ ไคลน์ มีอาเองไม่เคยได้บังคับซาคุเครื่องนี้จริงๆ แต่หลังจากที่เธอเสียชีวิตไปแล้ว ซาคุเครื่องนี้ได้ปรากฏตัวในการต่อสู้ที่ปราการอวกาศเมสไซอาห์โดยติดตั้งเบลซวิซาร์ดไว้
เครื่องเฉพาะไคท์ มาดิแกน
ปรากฏตัวในมังงะ กันดั้มซี้ด เดสทินีแอสเทรย์ เป็นซาคุที่ปรับแต่งโดยทหารรับจ้างอิสระ ไคท์ มาดิแกน มีลักษณะแบบซาคุวอริเออร์แต่ติดโล่ไว้ที่ไหล่ทั้งสองข้างแบบซาคุแฟนธอม ซึ่งโล่คู่นี้ติดตั้งปืนกลแก็ตลิ่งไว้และสามารถถอดออกมาใช้เป็นดาบคาตาร์ขนาดใหญ่ได้ ที่เอวยังติดคาตาร์ไว้อีกคู่หนึ่งและมีปืนพกติดดาบปลายปืนที่สามารถยิงได้ทั้งกระสุนปกติและบีมซึ่งเป็นอาวุธเฉพาะตัวของไคท์
ชาวอังกฤษ
ชาวอังกฤษ (English people) เป็นกลุ่มของชาวยุโรปที่อาศัยอยู่ทางตอนใต้ของบริเตนใหญ่ เป็นชาวแองโกล-แซกซอนส์ ที่ปัจจุบันอาศัยกระจายอยู่หลายประเทศทั่วโลก ในสหราชอาณาจักร มีอยู่ 45,265,093 คน สหรัฐ 24,515,138 คน แคนาดา 5,978,875 คน ออสเตรเลีย 6.4 ล้านคน และประเทศอื่น ๆ ทั่วโลก ชาวอังกฤษส่วนใหญ่นับถือศาสนาคริสต์
ภิญโญ นิโรจน์
ภิญโญ นิโรจน์ เป็นนักการเมืองชาวไทย อดีตสมาชิกสภาผู้แทนราษฎรจังหวัดนครสวรรค์เขต 1 พรรคพลังประชารัฐ อดีตรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ประธานสโมสรฟุตบอลจังหวัดนครสวรรค์ และเป็นที่ปรึกษาสมาคมนักวิทยุสมัครเล่นจังหวัดนครสวรรค์ ปัจจุบันสังกัดพรรคภูมิใจไทย
ประวัติ
ภิญโญ นิโรจน์ เกิดเมื่อวันที่ 22 เมษายน พ.ศ. 2494 ที่อำเภอเมือง จังหวัดนครสวรรค์ เป็นบุตรของนายถาวร นิโรจน์ (เจ้าของถาวรฟาร์ม) กับนางสำเนาว์ นิโรจน์ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยอิลลินอยส์ ประเทศสหรัฐอเมริกา
ด้านครอบครัวได้สมรสกับ นางอมรา นิโรจน์ อดีตผู้สมัครสมาชิกสภาผู้แทนราษฎรระบบสัดส่วนกลุ่มที่ 2 พรรครวมใจไทยชาติพัฒนา
งานการเมือง
ภิญโญ นิโรจน์ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ ตั้งแต่การเลือกตั้ง พ.ศ. 2535 ในสังกัดพรรคสามัคคีธรรม ต่อมาได้ในสังกัดพรรคชาติพัฒนา ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2538 ต่อมาได้ดำรงตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย
ในการเลือกตั้ง พ.ศ. 2544 ได้ลงสมัครในนามพรรคชาติไทย และได้รับเลือกเป็นสมัยที่ 5
ในการเลือกตั้ง พ.ศ. 2548 ได้ลงสมัครในระบบบัญชีรายชื่อ พรรคไทยรักไทย และได้รับเลือกตั้งเป็นสมัยที่ 6
ในการเลือกตั้ง พ.ศ. 2550 และ พ.ศ. 2554 ดร.ภิญโญ นิโรจน์ ได้ลงสมัครรับเลือกตั้งสมาชิกสภาผู้แทนราษฎร จังหวัดนครสวรรค์ เขต 1 สังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยแพ้ให้กับนายสงกรานต์ จิตสุทธิภากร ผู้สมัครจากพรรคประชาธิปัตย์
พ.ศ. 2562 ดร.ภิญโญ ได้ย้ายสังกัดยังพรรคพลังประชารัฐ และลงสมัครรับเลือกตั้งสมาชิกสภาผู้แทนราษฎรจังหวัดนครสวรรค์ และได้รับการเลือกตั้งอีกเป็นสมัยที่ 7
ปัจจุบัน ได้ย้ายมาสังกัดพรรคภูมิใจไทย และลงสมัครรับเลือกตั้งในระบบบัญชีรายชื่อลำดับที่ 17
งานการศึกษา
ภิญโญ นิโรจน์ ได้รับแต่งตั้งเป็นนายกสภามหาวิทยาลัยราชภัฏนครสวรรค์ ตั้งแต่วันที่ 19 กรกฎาคม พ.ศ. 2555
พฤษภาคม พ.ศ. 2557
'''พฤษภาคม พ.ศ. 2557''' เป็นเดือนที่ 5 ของปี พ.ศ. 2557 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
ราชอาณาจักรบาวาเรีย
ราชอาณาจักรบาวาเรีย (Königreich Bayern; Kingdom of Bavaria) เป็นราชอาณาจักรที่ตั้งอยู่ในบริเวณตะวันออกเฉียงใต้ของเยอรมนีระหว่างปี ค.ศ. 1805 ถึง 1918 พระเจ้ามัคซีมีลีอานที่ 1 โยเซ็ฟแห่งบาวาเรียแห่งราชวงศ์วิตเตลสบาคเป็นกษัตริย์องค์แรกเมื่อปี ค.ศ. 1805 ราชวงศ์วิตเตลสบาคครองราชบัลลังก์บาวาเรียจนกระทั่งอาณาจักรถูกยุบตัวเมื่อปี ค.ศ. 1918 เมื่อแคว้นและราชรัฐต่างๆ รวมตัวกันเป็นสาธารณรัฐไวมาร์ ส่วนใหญ่ของอาณาบริเวณบาวาเรียในปัจจุบันเป็นผลมาจากสนธิสัญญาปารีส ค.ศ. 1814 ซึ่งบาวาเรียคืนไทโรลและโวราร์เบิร์ให้แก่ออสเตรียเป็นการตอบแทนกับอาสชาฟเฟนเบิร์ก และบางส่วนของแคว้นเฮสส์ ในจักรวรรดิเยอรมันบาวาเรียใหญ่เป็นที่สองรองจากราชอาณาจักรปรัสเซีย หลังจากการรวมตัวของประเทศเยอรมนีในปี ค.ศ. 1871 ในปัจจุบันราชอาณาจักรบาวาเรียคือแคว้นบาวาเรียของประเทศเยอรมนี
ข้างหลังภาพ
ข้างหลังภาพ คือ นวนิยายประพันธ์โดยศรีบูรพา หรือชื่อจริงว่า กุหลาบ สายประดิษฐ์ เริ่มตีพิมพ์เป็นตอน ๆ ลงในหนังสือพิมพ์ประชาชาติรายวัน เมื่อ พ.ศ. 2479 เป็นเรื่องราวของความรักต่างวัย ต่างสถานะ นอกจากเรื่องราวที่กินใจแล้ว ภาษาที่ใช้ในเรื่องเป็นภาษาที่งดงาม มีวลีที่เป็นที่ชื่นชอบมากมาย นวนิยายเรื่องนี้เมื่อรวมเล่มได้รับการตีพิมพ์ซ้ำถึง 47 ครั้ง ยังได้รับการยกย่องด้วยความงามในเชิงวรรณศิลป์ และแสดงเป็นละครโทรทัศน์ ภาพยนตร์ รวมถึงละครเวที ในรูปแบบละครเพลงอีกด้วย
กุหลาบ สายประดิษฐ์ เขียนเรื่องนี้โดยอาศัยประสบการณ์จริงที่เคยไปดูงานที่ประเทศญี่ปุ่น เมื่อเดือนพฤษภาคม พ.ศ. 2479 และจากความคุ้นเคยกับเจ้านายในราชสกุลวรวรรณ หลายพระองค์ที่เป็นพี่น้องกับ หม่อมเจ้าวรรณไวทยากร วรวรรณ เจ้าของหนังสือพิมพ์ประชาชาติรายวัน โดยเป็นที่คาดหมายกันว่าตัวละคร หม่อมราชวงศ์กีรติ น่าจะถอดแบบมาจากหม่อมเจ้าบรรเจิดวรรณวรางค์ วรวรรณ บางคนคาดว่าถอดแบบมาจากพระนางเธอลักษมีลาวัณ แต่ชนิด สายประดิษฐ์ ภริยาของผู้แต่งระบุว่าเป็นความเข้าใจที่คลาดเคลื่อน
ข้างหลังภาพ ตีพิมพ์ตอนแรกในหนังสือพิมพ์ประชาชาติ ฉบับวันที่ 8 ธันวาคม พ.ศ. 2479 ต่อเนื่องจนจบบทที่ 12 ในวันที่ 26 มกราคม พ.ศ. 2480 ถึงตอนที่ ม.ร.ว.กีรติ ลาจากนพพรที่ท่าเรือโกเบ โดยเป็นเรื่องราวที่เกิดขึ้นในประเทศญี่ปุ่น ต่อมาเมื่อรวมพิมพ์ครั้งแรกโดย สำนักงานนายเทพปรีชา ศรีบูรพาได้แต่งเพิ่มอีก 7 บท รวมเป็น 19 บท โดยตอนที่แต่งขึ้นใหม่เป็นเรื่องราวที่เกิดขึ้นในประเทศไทย
เนื้อเรื่อง
นพพร และ หม่อมราชวงศ์กีรติ พบกันครั้งแรกที่สถานีรถไฟโตเกียว นพพรมีอายุ 22 ปี เป็นนักศึกษามหาวิทยาลัยริคเคียว ขณะที่หม่อมราชวงศ์กีรติ หญิงวัย 35 มาฮันนีมูนกับพระยาอธิการบดีผู้เป็นสามีที่แก่คราวพ่อ ทั้งยังเป็นเพื่อนสนิทกับพ่อของนพพร จึงขอร้องให้นพพรพาหม่อมราชวงศ์กีรติเที่ยวญี่ปุ่น เพราะตัวท่านเองแก่เกินกว่าจะไปไหนต่อไหนได้สะดวก แต่ก็ยังอยากให้หม่อมราชวงศ์กีรติสนุกกับการอยู่ญี่ปุ่น และนั่นเป็นโอกาสให้นพพร เด็กหนุ่มที่ไม่เคยรู้จักความรักมาก่อนได้อยู่ใกล้ชิดกับผู้หญิงที่สวยสง่า กิริยาวาจาแช่มช้อยเป็นผู้ดี แม้เธอจะสูงวัยกว่า แต่เมื่อยิ่งได้ใกล้ชิด นพพรก็ยิ่งหลงรักเทอดทูนหม่อมราชวงศ์กีรติ ทั้ง ๆ ที่รู้อยู่แก่ใจว่าเธอแต่งงานแล้ว นพพรเฝ้าถามหม่อมราชวงศ์กีรติว่าทำไมเธอจึงแต่งงานกับชายรุ่นพ่อ ทั้ง ๆ ที่เธอทั้งสวยสง่า ฉลาด และฐานะเดิมก็ดีอยู่ก่อนแล้ว ทั้งไม่ได้ถูกใครบังคับและไม่ได้รักท่านเจ้าคุณด้วย ทุกครั้งที่นพพรถามหม่อมราชวงศ์กีรติเลี่ยงที่จะตอบ จนวันหนึ่งเขาพาเธอไปเที่ยวมิตาเกะ หม่อมราชวงศ์กีรติที่ตามปกติจะวางตัวสง่างาม กลับกลายเป็นสาวน้อย ผู้ร่าเริงท่ามกลางแมกไม้ สายลม และความหลังที่เป็นความลับของหม่อมราชวงศ์กีรติจึงถูกเปิด และทุกครั้งที่นพพร ถามว่าหม่อมราชวงศ์กีรติรักเขาไหม คุณหญิงกีรติไม่เคยตอบตรงคำถามเลย ส่วนนพพรยืนยันว่า “ผมจะรักคุณหญิง ตราบชั่วฟ้าดินสลาย”
6 ปีล่วงไป นพพรสำเร็จการศึกษาและฝึกหัดงานที่ญี่ปุ่นพอสมควรแก่การแล้วก็กลับสยาม ในขณะนี้หม่อมราชวงศ์กีรติเป็นหม้ายแล้วและบำเพ็ญชีวิตอยู่อย่างสงบ เขาทั้งสองคนได้พบกันอีกครั้งหนึ่ง แต่เป็นการพบที่นพพรรู้สึกเหมือนพบพี่สาวที่ดีคนหนึ่งเท่านั้น เวลา 6 ปีในญี่ปุ่นได้เปลี่ยนจิตใจของนพพรเด็กหนุ่มผู้อ่อนแก่ความรักให้เป็นชายหนุ่มญี่ปุ่นที่ไม่ใคร่จะคิดถึงใครจะคิดถึงอะไรนอกจากงานและการตั้งตัวเท่านั้น ครั้นแล้วนพพรก็แต่งงานกับคู่หมั้นที่บิดาหาไว้ให้เมื่อครั้งก่อนไปศึกษาอยู่ที่ญี่ปุ่น เมื่อแต่งงานแล้วได้สองเดือน นพพรได้ทราบว่าหม่อมราชวงศ์กีรติได้เจ็บหนักด้วยวัณโรคและอยากพบเขา จนแพทย์และพยาบาลรู้สึกว่าควรจะมาตามเขาให้ไปพบเพื่อให้คนไข้ได้สงบจิตใจในวาระสุดท้าย นพพรก็ไปเยี่ยมและหม่อมราชวงศ์กีรติก็ให้ภาพเขียนที่ระลึกถึงสถานที่ให้กำเนิดความรักแก่เขาทั้งสอง ซึ่งเป็นภาพวาดโดยฝีมือของเธอเอง พร้อมด้วยคำตัดพ้อบางประโยคเป็นที่สะกิดใจนพพรให้ระลึกถึงความหลังและหวนคิดเสียดายอาลัยคนรักคนแรกของตน ครั้นแล้วหม่อมราชวงศ์กีรติสตรีผู้อาภัพในเรื่องรักก็ถึงแก่กรรมใน 7 วันต่อมา
ละครโทรทัศน์
ข้างหลังภาพแสดงเป็นละครโทรทัศน์ครั้งแรกเมื่อปี พ.ศ. 2524 ออกอากาศทาง ช่อง 5 นำแสดงโดย นิรุตติ์ ศิริจรรยา รับบท นพพร และ อรัญญา นามวงษ์ รับบท คุณหญิงกีรติ ออกอากาศทุกวันอังคาร-ศุกร์ เวลา 20.45 น.
ภาพยนตร์
ข้างหลังภาพ สร้างเป็นภาพยนตร์ สองครั้ง ได้แก่
สาหร่ายข้าวเหนียว
สาหร่ายข้าวเหนียว (golden bladderwort; ) เป็นพืชกินแมลงในวงศ์สร้อยสุวรรณา (Lentibulariaceae) กระจายพันธุ์ตั้งแต่อินเดีย, ญี่ปุ่นและออสเตรเลีย เป็นพืชน้ำ ต้นทอดยาวได้ถึง 1 เมตร ใบเป็นเส้นเรียวเล็กเชื่อมกันเป็นพวง และมีใบที่เป็นรูปกระเปาะดักแมลง รูปไข่เบี้ยวแทรกอยู่เป็นระยะ มีก้าน 1-4 มม. ที่ปากกระเปาะมีรยางค์คล้ายขน 2 เส้น ดอกสีเหลืองออกเป็นช่อชูเหนือน้ำ ยาว 5-25 ซม. กลีบเลี้ยงโคนเชื่อมกันปลายแยกเป็น 2 แฉก ขนาดไม่เท่ากัน กลีบดอกมีขนเชื่อมติดกันเป็นจะงอย ปลายแยกเป็น 2 ส่วน ผลเดี่ยวเมื่อแห้งแก่แล้วแตก รูปร่างค่อนข้างกลม เส้นผ่านศูนย์กลางยาวได้ถึง 3 มม. กลีบเลี้ยงยังคงติดอยู่ เมล็ดแบนเป็นห้าเหลี่ยมขนาด 1.5-2 มม.
สาหร่ายข้าวเหนียวนิยมใช้เป็นไม้ประดับตู้พรรณไม้น้ำหรือตู้ปลา ในธรรมชาติจะพบเป็นวัชพืชตามแหล่งน้ำต่าง ๆ
ระเบียงภาพ
<Gallery> ไฟล์:Utricularia aureaRHu1.JPG|สาหร่ายข้าวเหนียว ไฟล์:Utricularia aureaRHu2.JPG|สาหร่ายข้าวเหนียวและผักบุ้ง ไฟล์:Utricularia aureaRHu3.JPG|ดอก
เรือโดยสารคลองภาษีเจริญ
เรือโดยสารคลองภาษีเจริญ หรือนิยมเรียกอีกชื่อว่า ท่าเรือบางหว้า / ท่าเรือตากสิน–เพชรเกษม เป็นการให้บริการเรือด่วนในคลองภาษีเจริญ มีเส้นทางระหว่าง วัดปากน้ำภาษีเจริญ จนถึง ท่าเรือเพชรเกษม 69 เพื่อลดปัญหาการจราจรที่ติดขัด เปิดให้บริการรูปแบบใหม่ครั้งแรกในวันที่ 1 เมษายน พ.ศ. 2559 ดำเนินการเดินเรือโดย บริษัท กรุงเทพธนาคม จำกัด อัตราค่าโดยสาร 15 บาทตลอดสาย
เปิดทดลองเส้นทางเดินเรือและอนาคต
ได้มีเปิดทดลองเดินเรือในคลองภาษีเจริญตลอดเส้นทางเดินเรือโดยสารคลองภาษีเจริญ จากท่าเรือวัดปากน้ำภาษีเจริญ ถึงท่าเรือเพชรเกษม 69 กำหนดเริ่มทดลองเดินเรือและเปิดให้บริการประชาชนฟรี ตั้งแต่วันที่ 24 เมษายน – 4 พฤศจิกายน 2557 และจะเริ่มเก็บค่าโดยสารในเดือนมิถุนายน 2558
นายอมร กิจเชวงกุล รองผู้ว่าฯกทม. เปิดเผยว่าโครงการทดลองเดินเรือคลองภาษีเจริญ เป็นอีกหนึ่งโครงการในการพัฒนาโครงข่ายการสัญจรทางน้ำให้เป็นระบบที่สามารถเชื่อมต่อกับโครงข่ายการเดินทางระบบอื่นๆ เพื่อสร้างความสะดวกสะบายในการเดินทาง สามารถนั่งเรือสายนี้ไปขึ้นรถไฟฟ้าบีทีเอส สายสีลม สถานีบางหว้าและรถไฟฟ้ามหานคร สายสีน้ำเงิน สถานีบางหว้า ที่ท่าเรือบางหว้า
เส้นทางการเดินเรือ
เส้นทางการเดินเรือในคลองภาษีเจริญ มีความยาวประมาณ 11.5 กิโลเมตร ประกอบด้วยท่าเรือ 15 ท่า ดังนี้ ส่วนตารางการเดินเรือโดยสารคลองภาษีเจริญ นั้น ในรอบเช้าตั้งแต่ 06.00 น. ถึง 09.00 น. และรอบเย็นตั้งแต่ 16.00 น. ถึง 19.30 น. โดยวันจันทร์ถึงวันศุกร์ (ยกเว้นวันหยุดนักขัตฤกษ์) จะมีทุก 15 นาที ส่วนวันเสาร์ วันอาทิตย์ และ วันหยุดนักขัตฤกษ์ จะมีทุก 30 นาที
เส้นทางขยาย
17 มิถุนายน พ.ศ. 2562 เปิดแผนเส้นทางการเดินเรือ จากท่าเรือบางหว้า วิ่งไปตามแนวคลองบางกอกใหญ่ออกสู่แม่น้ำเจ้าพระยา ไล่มาตั้งแต่ท่าเรือวัดอินทาราม โดยจะบรรจบกับ เรือด่วนเจ้าพระยา ท่าเรือสะพานพุทธ ท่าเรือราชินี และจะไปสิ้นสุดที่ท่าเรือท่าช้างวังหลวง ให้บริการฟรี 6 เดือน ตั้งแต่มิถุนายนถึงธันวาคม 2562    โดยในอนาคตท่าเรือบางหว้าจะสามารถไปถึงท่าเรือวัดกำแพง (เขตภาษีเจริญ)
สกายวอล์กเชื่อมบีทีเอส
บริเวณท่าเรือภาษีเจริญมีสกายวอล์กเชื่อมไปยังรถไฟฟ้าสถานีบางหว้า เป็นทางเดินยกระดับยาว 255 เมตร กว้าง 5 เมตร เริ่มงานก่อสร้างเมื่อวันที่ 25 มกราคม 2559 ด้วยงบประมาณ 69,699,800 ล้านบาท มีบริษัท เรืองฤทัย จำกัด เป็นผู้รับจ้าง เดิมสัญญาสิ้นสุดเมื่อวันที่ 19 ธันวาคม 2559 แต่ผู้รับจ้างขอขยายเวลาไปอีก 70 วัน โดยก่อสร้างเสร็จเมื่อต้นมีนาคม 2561
คว็อน ซัง-อู
คว็อน ซัง-อู (5 สิงหาคม 2519 — ) เป็นนักแสดงสัญชาติเกาหลี สมรสกับ ซอน แตยัง อดีตนางงามเกาหลีที่ผันมาเป็นนักแสดง เมื่อวันที่ 28 กันยายน พ.ศ. 2551 ที่โรงแรมชิลล่า ในโซล
ประวัติ
ปี ค.ศ. 2002 คว็อน ซัง-อู กลับมารับงานละครอีกครั้งใน We Are Dating Now ซึ่ง ออกอากาศฉายทางสถานีโทรทัศน์ SBS แม้ว่าผลงานละครเรื่องนี้จะเป็นเรื่องที่สองของเขาแต่จากบทบาทที่เขาได้รับ ก็ยังไม่ทำให้เขาเป็นที่จดจำมากเท่าใดนัก ผิดกับผลงานภาพยนตร์เรื่องเดียวของเขาในปีเดียวกันนี้เรื่อง Make It Big ที่ทำให้เขาเริ่มเป็นที่จับตามองในฐานะนักแสดงหน้าใหม่ที่กำลังมาแรง และทำให้เขาเริ่มเป็นขวัญใจของกลุ่มสาวๆที่เกาหลีใต้ในเวลาต่อมา
ปี ค.ศ. 2003 จะเรียกได้ว่าเป็นปีที่แจ้งเกิดของ คว็อน ซัง-อู เลยทีเดียว เพราะไม่ว่าเขาจะหยิบจับงานอะไรก็ตามภายในปีนี้ ก็ดูเป็นที่สนอกสนใจของผู้คนทั่วไปโดยทั้งสิ้น ต้นปี ค.ศ. 2003 คว็อน ซัง-อู เริ่มต้นด้วยผลงานละครสุดฮิตเรื่อง Into the Sun ซึ่งถือว่าเป็นละครเรื่องแรกที่เขาได้รับบทนำ และช่วงที่ละครออกฉายเรทติ้งของละครเรื่องนี้ก็แรงจนฉุดไม่อยู่เลยทีเดียว ต่อมาไม่นานนักในช่วงต้นเดือนกุมภาพันธ์ คว็อน ซัง-อู ก็มีผลงานภาพยนตร์เรื่องใหม่ My Tutor Friend ที่เขาได้แสดงร่วมกับ Kim Ha-Neul และภาพยนตร์เรื่อง My Tutor Friend ไม่มีใครที่เกาหลีใต้ที่ไม่รู้จักภาพยนตร์และนักแสดงนำของภาพยนตร์เรื่องนี้ จนหลายๆคนอดไม่ได้ที่จะเรียกชื่อของหนังเรื่องนี้ซะใหม่ว่า My Sassy Girl ฉบับปี 2003 เลยทีเดียว ช่วงมีนาคมเขามีภาพยนตร์เรื่อง Project X ซึ่งทำออกมาให้เราได้ดูกันเฉพาะในรูปแบบของ DVD เท่านั้น ในฝีมือการกำกับของผู้กำกับมิวสิกวีดีโอชื่อดังของเกาหลีอย่าง Han Sang-Hee ปลายปี ค.ศ. 2003 คว็อน ซัง-อู กลับมารับงานละครอีกครั้งในละครที่มีชื่อเรื่องว่า Stairway To Heaven
ปี ค.ศ. 2004 คว็อน ซัง-อู ประเดิมด้วยงานภาพยนตร์เรื่อง Spirit of Jeet Kune Do : Once Upon a Time in High School กลางปีเดียวกัน คว็อน ซัง-อูก็มีงานภาพยนตร์ แนวโรแมนติก คอมเมดี้เรื่อง Love So Divine ร่วมกับ Ha Ji Won และมีผลงานละครเรื่องใหม่เรื่อง Sad Love Story ทางสถานีโทรทัศน์ MBC ร่วมกับ Kim Hee-Sun และ Yun Jung Hoon มีกำหนดฉายช่วงต้นปี 2005 นอกจากนั้น คว็อน ซัง-อู และ Yoo Ji-Tae ยังมีผลงานภาพยนตร์เรื่องใหม่ร่วมกันใน Running Wild ในผลงานการกำกับของ Kim Sung-Soo
นะระ
นะระ หรือ นารา อาจหมายถึง
มายฮีโร่ อคาเดเมีย: กำเนิดใหม่ 2 วีรบุรุษ
My Hero Academia: Two Heroes (กำเนิดใหม่ 2 วีรบุรุษ) เป็นหนังแอนิเมชั่นซูเปอร์ฮีโร่ของญี่ปุ่น ฉายในปี 2018 อ้างอิงเนื้อเรื่องจากมังงะญี่ปุ่นเรื่อง มายฮีโร่ อคาเดเมีย โดยโฮริโคชิ โคเฮย์ เนื้อเรื่องอยู่ระกว่างซีซั่น 2 และ 3 ของอนิเมะซีรีส์ กำกับโดย นางาซากิ เคนจิ ให้การผลิตโดย Bones ออกฉายครั้งแรกที่งาน Anime Expo เมื่อวันที่ 5 กรกฎาคม 2018 และเข้าฉายที่โรงภาพยนตร์ที่ประเทศญี่ปุ่นในวันที่ 3 สิงหาคม 2018 และเข้าฉายที่ประเทศไทยเมื่อวันที่ 29 พฤศจิกายน 2018 โดยมีรอบพิเศษฉายในวันที่ 24-25 พฤศจิกายน 2018 ซึ่งมีการแจกสินค้าพิเศษ (พัดหน้าออลไมต์)
เนื้อเรื่อง
ออลไมต์ได้รับเชิญไปทริปหน้าร้อนที่เกาะ "ไอ-ไอร์แลนด์" เกาะที่ถูกสร้างขึ้นโดยมนุษย์ ที่ซึ่งรวบรวมนักวิทยาศาสตร์ตัวท็อปของโลกอาศัย และทำการวิจัยเกี่ยวกับอัตลักษณ์และพลังวิเศษที่ประชากรกว่า 80%บนโลกมี ออลไมต์พามิโดริยะ อิซึกุไปด้วยและสั่งห้ามไม่ให้เจ้าหนูมิโดริยะบอกเพื่อนเก่าของเขา อดีตคู่หูที่เคยร่วมงานกันขณะอยู่อเมริกา นักวิทยาศาสตร์ระดับท็อป ศาสตราจารย์เดวิด ชีลด์ เรื่องที่เขาได้ถ่ายทอดพลังวันฟอร์ออลให้แก่เจ้าหนูมิโดริยะ หลังจากมาถึง พวกเขาได้รับการต้อนรับโดยเมลิซซ่า ชีลด์ ลูกสาวของเดวิด ชีลด์และเป็นนักเรียนของโรงเรียนบนเกาะนี้ ซึ่งเธอมีความฝันว่าจะเป็นนักวิทยาศาสตร์เหมือนพ่อของเธอ
หลังจากกลับมาพบกับเดวิด ออลไมท์กลับอ่อนแอลง เนื่องจากการบาดเจ็บจากการต่อสู้กับออลฟอร์วันในอดีต และกลายสภาพกลับเป็นร่างไร้พลัง จากการทดลอง เดวิดค้นพบว่าพลังของออลไมท์แทบจะไม่เหลือ ขณะนั้นเมลิซซ่าที่กำลังพามิโดริยะเที่ยวชมรอบเกาะ ได้พบกับพวกยาโอโยโรสึที่ได้รับเชิญเข้าชมเกาะ มาพร้อมกับอุรารากะและจิโร่ด้วย หลังจากนั้นเข้าก็ไปเจอกับอีดะ โทโดโรกิ บาคุโก และคิริชิมะ ทั้ง 3 คนได้รับเชิญมาเหมือนกัน ส่วนคิริชิมะตามมากับบาคุโก นอกจากนั้นมิเนตะกับคามินาริยังโผล่มาเป็นเด็กเสิร์ฟที่ร้านอาหารบนเกาะอีกด้วย หลังจากใช้เวลาทั้งวันเที่ยวชมทำกิจกรรมต่างๆบนเกาะ เมลิซซ่าเชิญมิเนตะกับคามินาริมาที่งานปาร์ตี้ที่คนอื่นๆได้รับเชิญ
ก่อนที่งานปาร์ตี้ เมลิซซ่าได้เปิดเผยแก่มิโดริยะว่าเธอเป็นประเภทไม่มีอัตลักษณ์ เหมือนที่มิโดริยะเคยเป็น เธอรู้สึกได้ว่าอัตลักษณ์ของเขาคล้ายกับของออลไมต์ จึงได้ให้กันต์เล็ทแก่มิโดริยะ อุปกรณ์ที่เธอออกแบบเพื่อช่วยป้องกันไม่ให้เขาบาดเจ็บเมื่อใช้พลัง 100%
ระหว่างนั้น วุลฟรัม วิลเลินลึกลับที่แอบขึ้นเกาะ ได้เข้าควบคุมระบบรักษาความปลอดภัยของเกาะระหว่างงานเลี้ยงและขู่จะฆ่าพลเมืองบนเกาะ เขาจับโปรฮีโร่ทั้งหมดตรึงไว้รวมถึงออลไมต์ และพาตัวเดวิด ชีลด์กับแซมผู้ช่วยของเดวิดไป เนื่องจากพวกเด็กๆมาสาย มิโดริยะ เมลิซซ่า อีดะ โทโดโรกิ ยาโอโยโรซึ อุรารากะ จิโร่ มิเนตะ และ คามินาริ จึงไม่ได้ถูกจับตัวเหมือนพวกโปรฮีโร่ในงานเลี้ยง และพยายามที่จะกู้ระบบรักษาความปลอดภัย โดยการตัดสินใจที่จะขึ้นไปถึงชั้น 200 ณ อาคารที่จัดงานเลี้ยง ในเวลาเดียวกันบาคุโกและคิริชิมะหลงทางที่จะไปงานเลี้ยง และไม่รู้สึกถึงการเปลี่ยนแปลงของระบบรักษาความปลอดภัย
เพื่อที่จะไปให้สูงที่สุด อุรารากะใช้อัตลักษณ์ให้มิโดริยะกับเมลิซซ่าลอยไปให้ใกล้กับห้องระบบรักษาความปลอดภัย ขณะที่อุรารากะถูกโจมตีโดยหุ่นรักษาความปลอดภัย บาคุโก โทโดโรกิ คิริชิมะ ได้เข้ามาช่วยไว้ ทั้งสี่คนต่อสู้กับหุ่นยนตร์ขณะที่มิโดริยะกับเมลิซซ่าสู้หาทางไปให้สูงที่สุด